OzLabs/hebrew-wiki-articles huggingface dataset:
ריריות

ריריות (שם מדעי: Mycetozoa, הלחם של המילים ביוונית מיקו – פטריה, וזואה – חיה) הן יצורים דמויי-אמבה המשתייכים לממלכת הפרוטיסטים. הקבוצה נחלקת לריריות תאיות (Acrasiomycota) וריריות פלסמודיות (Myxomycota).

== סיווג ==
היות שבקבוצה יש מאפיינים של פטריות (נבגים) כמו גם של בעלי חיים (תנועה), היה קושי לסווג אותה והיא זכתה למספר סיווגים עד שנקבע הסיווג המקובל היום. בעבר השתייכה קבוצה זו לחד-תאיים וכונתה <nowiki></nowiki>בעלי חיים דמויי צמחים<nowiki></nowiki> או פרוטוזואה. חוקרים אחרים ראו בה קרובת משפחה של הפטריה, ואי לכך כונתה "פטריריות"<ref></ref> שם שהציע ניסן בנימיני שחקר את הקבוצה רבות. כיום מקובל לסווג אותה כקבוצה ייחודית – slime molds – 'עובש רירי' או 'מיקטוזואה. 

== מחזור החיים ==
תאי הריריות זוחלים על חלקי צמחים נרקבים, כגון קליפות עץ או עלים שנשרו. בדומה לאמבות אמיתיות, הם טורפים פגוציטיים; הם בולעים חיידקים, שמרים, נבגים ואורגניזמים שונים.

כשחומרי ההזנה נדירים והתאים רעבים, רבים מהם מתקבצים יחד ויוצרים גוש רירי. סך התכווצויותיהם של התאים הבודדים מניע את הגוש כולו, וכך הוא נודד למקום חדש, שהתנאים השוררים בו נוחים יותר לגדילה. בתהליך, מתמיינים חלק מהתאים לתפקידים שונים: חלק הופכים לתאי זקיף השומרים על האורגניזם ובולעים חיידקים ומזיקים, אחרים יתמיינו בסוף התהליך לגבעול שעליו ניצב גוף הפרי או המנבג<ref></ref>, העשוי מיתר התאים שלא התמיינו קודם. נבג שהשתחרר והתיישב על משטח חמים ולח, נובט והופך לתא דמוי-אמבה.

בקרב הריריות נפוצה רבייה זוויגית באמצעות גמטות.

== תפוצה ==
ריריות תוקפות פטריות (ככל הנראה אורגניזם אחד או לכל היותר שניים).
ריריות הן קוסמופוליטיות בתפוצתן. מרביתן שוכנות באזורים טרופיים, ופוחתות ככל שמתרחקים מהם, אך ניתן למוצאן אפילו באזור הארקטי והאנטארקטי, ואף במדבר אטקמה היבש במיוחד בצ'ילה. בישראל מוכרים כ-80 מינים<ref></ref>.

== במחקר ==
ריריות נחקרו לשם ייצור של תרכובות אורגניות יוצאות דופן, כולל פיגמנטים, אנטיביוטיקה ותרופות אנטי-סרטניות. עד 2022, יותר מ-100 פיגמנטים בודדו מריריות. הוצע כי הפיגמנטים הרבים הצהובים-אדומים עשויים להיות שימושיים בקוסמטיקה. כ-42% מהחולים עם נזלת אלרגית עונתית הגיבו לנבגי מיקסוגסטריים, כך שהנבגים עשויים לתרום באופן משמעותי כאלרגנים הנישאים באוויר. 

ריריות חולקות קווי דמיון עם מערכות עצביות בבעלי חיים. הממברנות של ריריות וגם של תאים עצביים מכילים אתרי קולטנים, שמשנים את התכונות החשמליות של הממברנה כשהיא נקשרת. לכן, כמה מחקרים על האבולוציה המוקדמת של מערכות עצביות של בעלי חיים נוצרו בהשראת ריריות. מחקרים אף הראו שלאורגניזם יש יכולת ללמוד ולחזות תנאים לא נוחים תקופתיים בניסויי מעבדה. במחקר אפשרו לריריות להגיע למזון רק כאשר נעו על פני משטח שהכיל קפאין או כינין, חומרים שהרירית נרתעת מהם אך הם אינם רעילים לה. לאחר כמה פעמים הרירית למדה לנוע לעבר המזון ללא רתיעה<ref></ref>. 

ביומימטיקה: אלגוריתם ריריות הוא אלגוריתם היוריסטי לפתרון בעיות המבוסס על ההתנהגות של ריריות בזמן שהן זורמות בחיפוש אחר מזון. זוהי דרך פשוטה, יעילה וגמישה לפתרון בעיות אופטימיזציה, כגון מציאת הנתיב הקצר ביותר בין צמתים ברשת. 

חקר החלל: המבנה החוטי של P. polycephalum היוצר רשת למקורות מזון, דומה למבנה חוטי גלקסיות בקנה מידה גדול של היקום. תצפית זו הובילה אסטרונומים להשתמש בסימולציות המבוססות על תנועת פטריריות לשם לחיפוש אחר חומר אפל.

==קישורים חיצוניים==

* 

* [https://www.facebook.com/groups/slimemoldsisrael/ פטריריות בישראל], קבוצת צילומים ותוכן בנושא ריריות
*
== הערות שוליים ==
קונסטנטין הראשון, מלך סקוטלנד

קונסטנטין הראשון (Causantín mac Cináeda, 836–877) היה מלך סקוטלנד והפיקטים משנת 863 ועד מותו.
== חייו ==
קונסטנטין היה בנו של המלך קנת הראשון, וירש את הכתר הסקוטי לאחר מות דודו, דונלד הראשון.

במרבית שנות שלטונו נלחם קונסטנטין בויקינגים וניסה להרחיב את גבולות ממלכתו דרומה. ב-872, בעקבות התנקשות בגיסו ארתגאל, מלך סרת'קלייד, סופחה ממלכתו לסקוטלנד.

ב-864 פלשו לסקוטלנד אנשי צפון, שהונהגו על ידי אולאף הלבן מדבלין, אך קונסטנטין הצליח להביסם. פעם נוספת פלשו אנשי הצפון בהנהגת תורסטן האדום, אך הובסו שנית.

ב-877 נהרג קונסטנטין בקרב כנגד הוויקינגים, ב"מערה השחורה" שבפייף. אחיו אייד' ירש אותו לאחר מותו. לקונסטנטין היה גם בן בשם דונלד, שהפך למלך דונלד השני לאחר שלטונם של אייד' וגיריק.

== קישורים חיצוניים ==

* 
* 

קטגוריה:מלכי סקוטלנד
קטגוריה:בית אלפין
קטגוריה:ילידי 836
קטגוריה:נפטרים ב-877
המנון טורקמניסטן

ההמנון הלאומי של מדינת טורקמניסטן העצמאית והנייטרלית (בטורקמנית Garaşsyz, baky Bitarap Türkmenistanyň Döwlet Gimni) הוא ההמנון הלאומי של טורקמניסטן נקרא בשמו המלא. ההמנון נכתב על ידי ספרמורט ניאזוב, נשיאה הראשון של טורקמניסטן הידוע בכינויו "טורקמנבאשי", והולחן על ידי וילי מוצ'אטוב. מילות השיר שונו לאחר מותו.

== מילות השיר==

מילות ההמנון שונו בחוק בדצמבר 2008, כשנתיים לאחר מותו של ניאזוב. במסגרת השינוי הוחלפו התייחסויות לטורקמנבאשי בהתייחסויות לעם.

===ההמנון הנוכחי===

{| cellpadding="5" align="center"
|-
! תרגום לעברית !! טורקמנית
|-
| <poem>—
</poem>
| dir="ltr" | <poem>Janym gurban sana, erkana ýurdum
Mert pederleň ruhy bardyr könülde.
Bitarap, Garaşsyz topragyn nurdur
Baýdagyn belentdir dünýan önünde.

Halkyň guran baky beýik binasy
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!

Gardaşdyr tireler, amandyr iller
Owal-ahyr birdir bizin ganymyz.
Harasatlar almaz, syndyrmaz siller
Nesiller döş gerip gorar şanymyz.

Halkyň guran baky beýik binasy
Berkarar döwletim, jigerim - janym.
Başlaryň täji sen, diller senasy,
Dünýä dursun, sen dur, Türkmenistanym!</poem>
|}

===ההמנון המקורי===
[[ספרמורט ניאזוב]]

{| cellpadding="5" align="center"
|-
! תרגום לעברית !! טורקמנית
|-
| <poem>–
</poem>
| dir="ltr" | <poem>Türkmenbaşyň guran beýik binasy
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!

Janym gurban sana, erkana ýurdum
Mert pederleň ruhy bardyr könülde.
Bitarap, Garaşsyz topragyn nurdur
Baýdagyn belentdir dünýan önünde.

Türkmenbaşyň guran beýik binasy
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!

Gardaşdyr tireler, amandyr iller
Owal-ahyr birdir bizin ganymyz.
Harasatlar almaz, syndyrmaz siller
Nesiller döş gerip gorar şanymyz.

Türkmenbaşyň guran beýik binasy,
Berkarar döwletim, jigerim - janym.
Başlaryň täji sen, diller senasy,
Dünýä dursun, sen dur, Türkmenistanym!

Arkamdyr bu daglar, penamdyr düzler
Ykbalym, namysym, togabym, Watan!
Sana şek ýetirse, kör bolsun gözler
Geçmişim, geljegim, dowamym, Watan!</poem>
|}

==ראו גם==

==קישורים חיצוניים==

* [http://news.bbc.co.uk/olmedia/1295000/audio/_1298497_turkmenistan.ram מנגינת המנון אוזבקיסטן] באתר ה-BBC.

==הערות שוליים==

טורקמניסטן
קטגוריה:טורקמניסטן: סמלים לאומיים
קנברה

הדגל האוסטרלי על ראש בניין הפרלמנט בקנברה, אוסטרליה]]
בית הפרלמנט הישן
קַנְבֵּרָה (באנגלית: Canberra) היא עיר הבירה של אוסטרליה והעיר הגדולה ביותר במדינה שאינה שוכנת לחוף הים. אוכלוסייתה מונה כ-456,692 תושבים (2022), והיא העיר השמינית בגודלה במדינה. היא נמצאת בקצה הצפוני של טריטוריית הבירה האוסטרלית (Australian Capital Territory - ACT).

הסברה היא שמשמעות המלה "קנברה" היא "מקום מפגש", בשפת בני שבט האבוריג'ינים נגנונאוואל. אם כי יש הסוברים כי משמעות השם הוא "שדי נשים", על שם שני ההרים הנמצאים באזור - הר אינסלי וההר השחור. השם קנברה משמש גם, כמקובל, כדי להתייחס לממשל הפדרלי האוסטרלי ולפרלמנט.

== ההחלטה על הקמת העיר ==
פרנסי שתי הערים הגדולות, סידני ומלבורן האמינו כי עירם היא זו שראויה להיות עיר הבירה של המדינה. המאבק בין שתי הערים נמשך זמן מה, עד שב-2 בפברואר 1899 החליטה האספה הכללית כי כפשרה בין שתי הערים היריבות תיבנה עיר חדשה בשם קנברה והיא זו שתהיה עיר הבירה. 

על פי החוקה נקבע שעיר הבירה תהיה ממוקמת בשטח שיילקח ממדינת ניו סאות' ויילס, אך שיהיה לפחות 100 מילים (כ-160 ק"מ) מסידני.

ב-1908 אותר שטח מתאים והוזמנו זוג הארכיטקטים וולטר ברלי גריפין (Walter Burley Griffin) ומריון מהוני גריפין לתכנן את העיר. קנברה תוכננה כעיר גנים והבנייה בפועל התחילה ב-1913. ב-12 במרץ 1913 ליידי גרטרוד דנמן, אשת המושל, העניקה לעיר את שמה. יום זה הוא חג לאומי באוסטרליה.

ב-9 במאי 1927 הוכרז על סיום בנייתה של העיר ונחנך באופן רשמי בניין הפרלמנט (הישן).

== אתרים בעיר ==
בקנברה נמצאים מבנים לאומיים רבים, ביניהם בית הממשל, בית הפרלמנט, בית המשפט העליון של אוסטרליה, אנדרטת המלחמה של אוסטרליה, הגלריה הלאומית, מגדל ההר השחור (לשעבר מגדל טלסטרה), המטבעה המלכותית האוסטרלית, הספרייה הלאומית, גלריית הדיוקנאות הלאומית, המוזיאון הלאומי ושדרת המצעדים אנזא"ק המשמשת כשדרה הלאומית של אוסטרליה.

קנברה תוכננה מראש כעיר הבירה הפדרלית ולכן הוקצה בה אזור נפרד המיועד רק לשגרירויות זרות. על מנת לתכננה נערכה תחרות בין אדריכלים. היות שתוכננה מראש ואינה שוכנת לחוף הים, נבנה בה אגם מלאכותי.

בשנת 1927 החל לפעול נמל התעופה קנברה.

החל משנת 1988 נערכת בעיר תערוכת הפרחים פלוריאדה המהווה אטרקציה תיירותית שמושכת לעיר כ-400 אלף תיירים.

== ערים תאומות ==
הערים התאומות של קנברה הן:

* 
* 
* 

לקנברה יש הסכמי ידידות עם:

* 

* 

== קישורים חיצוניים ==

* 
* 
* [http://www.aust.co.il/Cities/Cities_canbera.html קנברה בעברית]
* [http://www.visitcanberra.com.au משרד התיירות של קנברה]
* [https://web.archive.org/web/20050521002859/http://www.act.gov.au/index.jsp ממשלת טריטוריית הבירה האוסטרלית]
* [http://www.suburbs.canberra.net.au/html/fsregion.htm מפת אזור קנברה] 
* [http://www.abs.gov.au/ausstats/abs%40census.nsf/4079a1bbd2a04b80ca256b9d00208f92/500602ae851edf97ca256bbf0001c9ed!OpenDocument#CensusCounts מידע דמוגרפי על אוכלוסיית הבירה] - הרשות לסטטיסטיקה האוסטרלית
* [http://www.canberrahouse.com.au תמונות מבנייני קנברה] 
* [https://web.archive.org/web/20050129103059/http://idealcity.org.au/ התחרות לתכנון קנברה - 1912]
* [http://www.abc.net.au/news/features/aph/page01.htm בית הפרלמנט החדש]
* 

*
קטגוריה:אוקיאניה: ערי בירה
קטגוריה:אוקיאניה: ערים מתוכננות
קטגוריה:מדינות וטריטוריות אוסטרליה: ערי בירה
קטגוריה:יישובים שהוקמו ב-1913
אטוליה-אקארנאניה

אֵטוֹליָה־אקארנאניה (ביוונית: Αιτωλοακαρνανία) היא יחידה אזורית של יוון, הממוקמת במערבה של יוון התיכונה, ושייכת למחוז מערב יוון. היחידה האזורית המודרנית מורכבת מחבלי הארץ של אטוליה ואקארנאניה העתיקות, חלק קטן משטח דרום אפירוס, וממזרחה של לוקריס ההיסטורית. היחידה גובלת באבריטניה בצפון מזרח, פוקיס במזרח, מפרץ פטרס בדרום, הים היוני במזרח, מפרץ ארטה בצפון מזרח, והיחידות האזוריות של קרדיצה וארטה בצפון.

אֵטוליה־אקארנאניה היא היחידה האזורית הגדולה ביותר בשטחה ביוון, כאשר השטח השיפוטי שלה עומד על 5,461 קמ"ר. אוכלוסייתה מונה, נכון ל־2011, 210,802 נפשות, כאשר בערך מחצית האוכלוסייה שוכנת בתחומי הרשות המוניציפלית של אגריניון, העיר הגדולה באזור, ומרכזה הכלכלי והמסחרי של אטוליה אקארנאינה.

אטוליה־אקארנאניה מחולקת לשבע רשויות מוניציפליות: מיסולונגי, המשמשת כבירה המנהלתית של היחידה, וממוקמת בדרום היחידה, על חוף מפרץ פטרס, אגריניון במרכז, אקיטו וניטסה ואמפילוביה בצפון, נפפקטוס ותרמו במזרח, וקסירומארו במערב.

מאז 2004, ישנו חיבור יבשתי של היחידה עם חצי האי פלופונסוס דרך גשר ריו–אנטיריו, העובר מעל מפרץ פטרס.

== גאוגרפיה ==
היחידה האזורית הררית ברובה, ומתחלקת למספר גושי הרים. הרי אקראנאניה הנמצאים בחלק המערבי ביותר של היחידה, מנותקים מן ההרים המרכזים במערבה על ידי שורת שקעים שנמשכים ממפרץ ארטה עד למפרץ מסולונגי בדרום. בחלק המערבי, אטוליה, שולטת הרצועה ההררית העיקרית, שמגיעה לשיאה בהרי ורדוסיה, איטה, ופרנסוס.

השטח המישורי העיקרי נמצא בחוף הצפוני של מפרץ פטרס, מישור שנוצר על ידי הדלתה של הנהר אכלוס, הנחל הארוך והמרכזי באטוליה־אקארנאניה. נהר אכלוס מרכז אליו את מימי הרי פינדוס הדרומיים, ומסתיים באזור הביצות והדלתה בים היוני.

באזור ישנם מספר אגמים וימות, שימת טריכוניס היא הגדולה בהם, וכן מאגר מים אחד.

== אקלים==
אקלים האזור נע בין קיץ חם לחורף מתון באזורי השפלות, חורף וקיץ קרים באזורי ההרים, ושלג ומזג אוויר קר בפסגות ההרים.

==קישורים חיצוניים==

* 
* 

קטגוריה:יוון: יחידות אזוריות
דגל מזרח טימור

דגל מזרח טימור אומץ בשנת 2002, והוא זהה לדגל שהונף לראשונה בשנת 1975.

בחצות של ה-19 במאי, ובמהלך הרגעים הראשונים של יום העצמאות של מזרח טימור, ה-20 במאי 2002, הורד דגל האומות המאוחדות והונף דגל מזרח טימור העצמאית.

משמעות הדגל לפי חוקת מזרח טימור:
* משולש צהוב - מסמל את "שרידי הקולוניאליזם בהיסטוריה של מזרח טימור".
* משולש שחור - מסמל את "העירפול שעליו יש להתגבר".
* רקע אדום - מסמל את "המאבק לשחרור לאומי".
* כוכב לבן - "האור שמורה את הדרך", הצבע הלבן מסמל שלום.

==היסטוריה==

דגל ה-CRNT

הדגל הנוכחי הונף לראשונה ב-1975 כשמזרח טימור הכריזה על עצמאות מפורטוגל. עצמאות זו נמשכה תשעה ימים עד שכוחות אינדונזיים פלשו למזרח טימור וכבשו אותה. הדגל המשיך לייצג את התנגדות התושבים לשליטת אינדונזיה.

ב-1998, הוצע דגל אחר על ידי נציגי מפלגות וארגונים ממזרח טימור במהלך הכינוס הראשון של "הועידה הלאומית של מזרח טימור", שנערכה באפריל באותה שנה בפורטוגל. הדגל היה של "המועצה הלאומית של ההתנגדות במזרח טימור" (CRNT) והוא התקבל ברוב קולות כדגל זמני. עם קבלת העצמאות ב-2002, הדגל הוחלף לדגל הקודם.

== ראו גם ==

== קישורים חיצוניים ==

* 
* 

מזרח טימור
קטגוריה:מזרח טימור: סמלים לאומיים
מזרח טימור
דגל איסלנד

דגל איסלנד (באיסלנדית: íslenski fáninn) הוא דגלה הלאומי של איסלנד. הוא אומץ רשמית בשנת 1915. הדגל האזרחי של איסלנד היה סמל לא רשמי מאז 1913. ב-19 ביוני 1915 אומץ הדגל באופן רשמי כדי לסמל את איסלנד כטריטוריה דנית, והוא נמצא בשימוש גם כדגל ימי מאז 1 בדצמבר 1918. ב-17 ביוני 1944 הוא הפך לדגל הרשמי של רפובליקת איסלנד העצמאית. כמו צלבים סקנדינביים אחרים, הוא מבוסס על הדגל הנורווגי שצבעיו הפוכים (כחול במקום אדום ואדום במקום כחול).

חוק הדגל האיסלנדי מתאר את דגל איסלנד כדלהלן:
הדגל האזרחי הלאומי של האיסלנדים הוא בצבע כחול כצבע השמים ועליו צלב בצבע לבן כשלג, וצלב אדום כלהבה בתוך הצלב הלבן. זרועות הצלב מגיעות לקצוות הדגל, ורוחבן הכולל הוא 2/9 מרוחב הדגל, כאשר רוחב הצלב האדום הוא 1/9 מרוחב הדגל. האזורים הכחולים של הדגל בצד התורן הם ריבועים, והמקבילים להם בצד השני הם מלבנים, ברוחב זהה, אך באורך כפול. יחס הממדים הוא 18:25.

==ראו גם==

==קישורים חיצוניים==

* 

* 

קטגוריה:איסלנד: סמלים לאומיים
איסלנד

איסלנד

איסלנד
איסלנד
ליברליזם קלאסי

ליברליזם קלאסי (באנגלית: Classical Liberalism) היא אסכולה חברתית, מדינית, פילוסופית ופוליטית, שבליבה נמצאים עקרונות חירויות הפרט והיא בעלת תפקיד משמעותי בעיצוב של העולם המערבי ממגוון בחינות, ממדינית ועד חברתית. מתוך הליברליזם הקלאסי המוקדם שפרח מבחינה אידאולוגית במאה ה-18, התפתחו התורות המדיניות והחברתיות של שמרנות וליברליזם. בין העקרונות שמקורם בליברליזם קלאסי נמצאות אבני היסוד של דמוקרטיה ורפובליקה מודרניים ומונרכיה חוקתית, כגון הפרדת הרשויות ושקיפות ממשלתית. המהפכה המהוללת ומגילת הזכויות שנחקקה בעקבותיה, כמו גם המהפכה האמריקאית וחוקת ארצות הברית שנוסחה בעקבותיה, מבוססות על עקרונות הליברליזם הקלאסי.

בין ההוגים המוקדמים של הליברליזם הקלאסי ניתן למנות אישים כגון ג'ון לוק, אדם סמית, דייוויד יום ואדמונד ברק. האבות המייסדים של ארצות הברית, ובהם אלכסנדר המילטון, ג'יימס מדיסון ותומאס ג'פרסון היו כולם הוגים ליברלים קלאסיים. לסיעה רדיקלית של הליברליזם הקלאסי, שעיקרה התבסס על הוגים צרפתים שנטו לאוטופיה כגון ז'אן-ז'אק רוסו, הייתה השפעה מכרעת על פריצתה ועל מהלכה של המהפכה הצרפתית ותוצאותיה. הוגים מאוחרים, מן המאה ה-20, כוללים את הוגי האסכולה האוסטרית ואסכולת שיקגו בכלכלה, כגון פרידריך האייק, לודוויג פון מיזס ומילטון פרידמן.

== לקריאה נוספת ==
* דייוויד יום, מחקר בדבר בינת האדם, מאנגלית: גיא אלגת, רסלינג, 2008
* דייוויד יום, מסכת על טבע האדם, מאנגלית: יפתח בריל, הוצאת שלם, 2013
* דייוויד יום, כעין היסטוריה של חיי, מאנגלית: אביעד שטיר, דחק, כרך י"ב, 2020
* ג'ון לוק, מסה על שכל האדם, מאנגלית יוסף אור, הוצאת מאגנס, 1935
* ג'ון לוק, איגרות על הסובלנות מאנגלית יורם ברונובסקי, הוצאת מאגנס, 1990
* ג'ון לוק, על הממשל המדיני המסכת השנייה מאנגלית יוסף אור, הוצאת מאגנס, 1948
* ג'ון לוק, המסכת הראשונה על הממשל המדיני מאנגלית שונמית ליפשיץ, הוצאת רסלינג, 2008
* ג'ון סטיוארט מיל, על החירות, מאנגלית: אהרן אמיר, עם מבוא מאת ירון אזרחי, הוצאת שלם, 2006
* אלכסנדר המילטון, ג'יימס מדיסון וג'ון ג'יי, כתבי הפדרליסט, מאנגלית: אהרן אמיר, הוצאת שלם, 2011
* אדמונד ברק, הרהורים על המהפכה בצרפת, תרגם לעברית: אהרן אמיר, עם מבוא מאת יורם ברונובסקי, הוצאת שלם, 1999
* אלכסיס דה-טוקוויל, הדמוקרטיה באמריקה, מאנגלית: אהרן אמיר, ירושלים, הוצאת שלם, 2008
* אדם סמית, עושר העמים, מאנגלית: יריב עיטם ושמשון ענבל, ירושלים: מוסד ביאליק, 1996
* פרידריך האייק, הדרך לשעבוד, מאנגלית: אהרן אמיר, הוצאת שלם, 1998
* פרידריך האייק, חוקת החירות, מאנגלית: אהרן אמיר, הוצאת שלם, 2013
* פרידריך האייק, יומרה קטלנית, מאנגלית: אורי רדלר, יאיר לוינשטיין וצבי חזנוב, סלע מאיר, 2020
* מילטון פרידמן, החופש לבחור - עיקרי הכלכלה החופשית, הוצאת דביר, 1988
* מילטון פרידמן, קפיטליזם וחירות, מאנגלית: מזל כהן, הוצאת שלם, 2003
* תומאס סואל, עימות בין השקפות, מאנגלית: אהרן אמיר, הוצאת שלם, 2001
* תומאס סואל, יסודות הכלכלה: מדריך לאזרח, מאנגלית: יצחק טישלר, הוצאת שלם, 2006

== קישורים חיצוניים ==

קטגוריה:ליברליזם
קטגוריה:אידאולוגיות
קטגוריה:שיטות ממשל
קטגוריה:כלכלה פוליטית
קטגוריה:האסכולה האוסטרית
קטגוריה:חוקת ארצות הברית
קטגוריה:המהפכה האמריקאית
קטגוריה:המהפכה הצרפתית
קטגוריה:זכויות האדם
לוציפראז

לוציפראז
לוציפראז הוא שם כללי לאנזימים המשמשים לביולומינסנציה, יצירת אור על ידי אורגניזם חי באמצעות תגובה כימית בגופו. בתגובות המפיצות אור, האור נוצר מחמצון של (הפיגמנט) לוציפרין, לעיתים בעזרת ATP. ללא נוכחות לוציפראז, קצב התגובה בין הלוציפרין והחמצן איטי ביותר.

הלוציפראז המוכר ביותר הוא הלוציפראז של הגחליליות מהמין Photinus pyralis . התגובה המזורזת על ידי אנזים זה מתרחשת בשני שלבים:
<center>לוציפרין + ATP ← לוציפריל אדנילט + PP<sub>i</sub></center> 

<center>לוציפריל אדנילט + O<sub>2</sub> ← אוקסילוציפרין + AMP + אור</center> 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אנזימים
דמעות

מערכת הדמעות
דמעות הן נוזל המיוצר על ידי בלוטת הדמעות ומופרש מהעין.

==פיזיולוגיה==
בלוטות דמעות (lacrimal gland) ממוקמת בפינה העליונה הצדדית של ארובת העין, מאחורי העפעפיים, בשקע מיוחד בגולגולת (lacrimal fossa). בכל פעם שאדם ממצמץ מופרשת כמות קטנה של נוזל דמעתי מהבלוטות. סערת רגשות יכולה לגרום לבלוטות הדמעות לייצר ולהפריש דמעות בצורה מוגברת, דבר הידוע בתור בכי. נוזל הדמעות מתנקז אל תעלת הדמעות הממוקמת בפינה הפנימית של כל עין, ומשם הן יכולות גם להתנקז לתוך האף ולגרום לאף דולף.

==סוגים של דמעות==
הפרשה של דמעות יכולה לנבוע כתוצאה מרגשות חזקים
ישנם שלושה סוגים בסיסיים של דמעות:
* אצל יונקים בריאים, הקרנית נשארת תמיד לחה ומוזנת על ידי "Basal tears". הן משמנות את העין ועוזרות לשמור עליה נקייה מאבק. נוזל הדמעות מכיל מים, ליפידים, ליזוזים, אימונוגלובולינים, גלוקוז, נתרן ואשלגן וגם "mucin" ואוראה (שתנן). חלק מהחומרים הללו מסייעים במלחמת המערכת החיסונית נגד זיהום מחיידקים. תפקיד נוסף של דמעות אלה הוא שמירת על לחץ תת-עיני תקין.
* סוג שני של דמעות נוצר כתוצאה מגירוי של העין על ידי גוף זר, או על ידי חומרים כאדי בצל או כגז מדמיע. "דמעות הרפלקס" הללו נועדו לשטוף החוצה את הגופים המגרים שאולי נכנסו לתוך העין.
* הדמעות מהסוג השלישי מופרשות כתוצאה מרגשות או מכאבים חזקים, והפרשתן קרויה בכי או התייפחות. בבני אדם דמעות מסוג זה מלוות לרוב בשינוי בהבעות פנים, נשימה לא סדירה, ובמקרים מסוימים – בעוויתות בכל פלג הגוף העליון.

לדמעות הנגרמות מרגשות יש מבנה כימי שונה מדמעות הסיכוך. ישנה השערה שדמעות אלה, שיש בהן ריכוז גבוה של הורמוני מתח, משמשות כאמצעי להוצאת הורמונים אלו מהגוף.

==הבטים חברתיים==
רוב היונקים מייצרים דמעות כתגובה לכאב חזק ולגירויים אחרים, אבל בכי כתגובה רגשית נחשב בעיני רבים לתכונה אנושית ייחודית, שכנראה נובעת מהמודעות העצמית הגבוהה של בני האדם. יש מחקרים שלפיהם פילים וגורילות יכולים לבכות גם כן.

הגירויים הרגשיים המובילים לבכי הם לרוב כעס או אבל, אך בכי יכול לבוא כתוצאה מעצבות, שמחה, פחד, תסכול וכדומה.

בתרבויות רבות בכי מתואר כהתנהגות היאה לתינוקות ולילדים. תרבויות מסוימות מחשיבות בכי כמעשה לא מכובד וילדותי, בפרט בכי בפומבי. ברוב התרבויות המערביות מקובל יותר בכי בקרב הנשים מאשר בקרב הגברים. בתרבויות אחרות, למשל בתרבות היפנית, ההפך הוא הנכון.

הצגה כלפי חוץ של צער לא-כן וחרטה לא אמיתית מכונה "דמעות תנין".

==קישורים חיצוניים==

* 
* 
* [http://davidson.weizmann.ac.il/online/sciencenews/חשמל-זורם-בדמעות-עיניך חשמל זורם בדמעות עיניך], באתר מכון דוידסון הזרוע החינוכת של מכון ויצמן למדע. 18 ינואר, 2018
* 

קטגוריה:ערכים שבהם תבנית בריטניקה אינה מתאימה
קטגוריה:נוזלי גוף
קטגוריה:עין
Meddle

Meddle (התערבות/דחיפת אף) הוא אלבום האולפן השישי של פינק פלויד משנת 1971 בסגנון רוק מתקדם. אלבום זה הוא אלבום האולפן השישי של להקת פינק פלויד.
== הפקה ==
אף כי השירים באלבום זה משתנים רבות בקצבים ובאופי, Meddle נחשב לרוב ליותר אחיד ברעיונותיו ובשילוב המוזיקלי בין היצירות מאשר האלבום הקודם של הלהקה Atom Heart Mother שיצא לשוק בשנת 1970. שני השירים הראשונים באלבום משתלבים זה בזה בעזרת אפקט קולי של רוח בצורה שבאה לידי ביטוי גם באלבומים מאוחרים יותר של פינק פלויד -The Dark Side of the Moon, ו Wish You Were Here. אף על פי שהאלבום לא התקבל באהדה על ידי המבקרים, הוא זכה להצלחה מסחרית לא רעה; האלבום הגיע למקום השלישי במצעד האלבומים הבריטי, וזכה למעמד של פלטינה כפולה על ידי איגוד RIAA האמריקאי ב-11 במרץ,1994.

חלק מהשירים באלבום בוצעו בהופעה בפומפיי, שהוסרטה והפכה לסרט תיעודי חשוב על הלהקה בתקופה שקדמה ליציאת האלבום The Dark Side of The Moon, ונחשבת לתקופה הפוריה ביותר של הלהקה.
שמו של השיר Echoes הוא גם שמו של אלבום האוסף של הלהקה, שיצא לאור בשנת 2001, אשר כלל גרסה מקוצרת של השיר.

השיר Fearless שוקע ומסתיים ועליו עולה הקלטת יציע העמידה של קבוצת ליברפול, הקופ, כשהוא שר את המנונם של אוהדי הקבוצה, You'll Never Walk Alone - שירם של רוג'רס והמרסטיין, אשר הפך ללהיט פופולרי בביצוע הלהקה הליברפולית ג'רי והפייסמייקרס.

הרצועה האחרונה באלבום "Echoes" היא הרצועה הארוכה ביותר, ואורכת 23 דקות וחצי. בעיני רבים רצועה זו היא היצירה המרכזית באלבום.

== רשימת רצועות ==
ב-Meddle ישנן 6 רצועות, כאשר האחרונה שבהם מילאה את כל הצד השני של תקליט הויניל:

==עטיפה==
סטורם ת'ורג'רסון הציע במקור תמונת תקריב של פי הטבעת של בבון כתמונת הצד הקדמי של האלבום. אולם הצעתו נדחתה ברוב קולות על ידי הלהקה, שהודיעה לו דרך שיחה בין יבשתית, בזמן סיבוב הופעות ביפן, שהם מעדיפים שהתמונה הקדמית תהיה של "אוזן מתחת למים".
העטיפה הסופית צולמה על ידי בוב דאוולינג. התמונה מייצגת אוזן תחת מים, שאוספת גלים של צלילים (המיוצגים על ידי האדוות בתמונה). ת'ורג'רסון הביע את חוסר שביעות רצונו מעטיפה זו, בטענה שזו העטיפה הכי פחות אהובה עליו מבין העטיפות שעיצב לפינק פלויד: "אני חושב ש"Meddle" הוא אלבום הרבה יותר טוב מהעטיפה שלו". עמיתו של ת'ורג'רסון, אוברי פאוול, הסכים עם קביעתו על העטיפה באומרו:""Meddle" היה בלאגן. שנאתי את העטיפה. אני לא חושב שעשינו עימם צדק בכלל. זו עבודה שנעשתה בלב לא שלם". העיצוב של תמונת האמצע של האלבום (זו הנראית כאשר פותחים את האלבום) הכיל תמונה של הלהקה עצמה (תמונתה האחרונה של פינק פלויד כלהקה עד לאלבום A Momentary Lapse of Reason מ-1987).

== מבצעים ==
* דייוויד גילמור - גיטרה ושירה
* רוג'ר ווטרס - גיטרה באס ושירה
* ניק מייסון - תופים וכלי הקשה
* ריצ'רד רייט - קלידים ושירה

כמו כן:
* שיימוס, כלבו של סטיב מריוט

== קישורים חיצוניים ==

* [http://www.pink-floyd-lyrics.com/html/meddle-lyrics.html מילות השירים לאלבום Meddle]
* [https://web.archive.org/web/20031212004533/http://www.pinkfloyd-co.com/disco/meddle/meddle_trivia.html טריוויה על האלבום]

==הערות שוליים==

קטגוריה:אלבומי פינק פלויד
קטגוריה:אלבומים באנגלית
קטגוריה:אלבומי חברת קפיטול רקורדס
גלוון

משטח פלדה מגולוון
המונח גִלווּן (בלועזית: גלווניזציה, Galvanization) הוא תהליך כימי של ציפוי ברזל או פלדה באבץ (Zn) כדי למנוע שיתוך (בעיקר – חלודה). התהליך מתבצע על ידי "טבילה חמה" (קיים גם "גלוון קר", אך הוא פחות יעיל). הטבילה נעשית על ידי לקיחת רכיב הפלדה וטבילתו בתוך אמבט המלא באבץ נוזלי מחומם לטמפרטורה של כ-460 מעלות צלזיוס. בתהליך הגלוון המתכת מצופה באבץ, המקנה לה גימור חלק ואסתטי. באבץ חשמלי (גילוון קר) עובי הציפוי הוא 15 מיקרון, ובאבץ חם עוביו הוא 80 מיקרון. ניתן לקבל את האבץ בגוון צהוב או לבן, עד לאורך של 6 מטרים. ציפוי האבץ מונע את חמצון המתכת המוגנת על ידי יצירת שכבת מגן. תחמוצת האבץ היא אבקה לבנה עדינה שבניגוד לתחמוצת ברזל (חלודה) לא גורמת להתפוררות משטח המצע כאשר היא נוצרת. תחמוצת האבץ, אם לא פוגעים בה, מהווה מחסום להתחמצנות נוספת, בדרך דומה לזו שיש לאלומיניום ופלדת אל-חלד בשל השכבות המחומצנות שלהם. הגלוון יוצר שכבה עבה שיכולה להיות אף יותר מהדרוש להגנת המתכת. בשלדות מכוניות למשל, בהן נדרשת שכבה דקה יותר, שכן השלדה תצופה אחר כך בצבע נוגד חלודה, משתמשים בגלוון מסוג שונה שנקרא "אלקטרו-גלוון" .

מסמרים מגולוונים מיוצרים בעיקר על ידי אלקטרו-גלוון אך אלו בדרך כלל עמידים פחות מאשר אלו שיוצרו בתהליך הטבילה החמה, משתמשים באלו בעיקר לבניית גדרות.

בהגנה גלוונית משטחית-אנודית משתמשים במטילי אבץ שנקשרים, בהשפעת זרם חשמלי, למתכת עליה הם מגנים במקומות שבהם המתכת חשופה לתמיסה אלקטרוליטית. בתמיסה זו האבץ נספג באלקטרוליט על פני המתכת עליה הוא מגן.

== אטימולוגיה ==
המונח גלוון קיבל את שמו מהמדען האיטלקי לואיג'י גלווני, והוא שימש במקור לתאר את התהליך של מתן "שוקים" חשמליים (תהליך שקיבל במאה ה-19 גם את השם "פארדיזם" על שם מייקל פארדיי). השם הוענק לאחר שגלווני הבחין בהתכווצויות רגלי צפרדעים בהשפעת זרם חשמלי שיצר.
== קישורים חיצוניים ==

קטגוריה:תגובות כימיות
קטגוריה:אלקטרוכימיה
קטגוריה:אפונימים
קטגוריה:אבץ
רונאלד לאינג

רונאלד לאינג (באנגלית: Ronald David Laing; 7 באוקטובר 1927 – 23 באוגוסט 1989) היה פסיכיאטר אקזיסטנציאליסט סקוטי.

== ביוגרפיה ==
לאינג נולד ב-7 באוקטובר 1927 במחוז גובנהיל שבגלזגו. בן יחיד לדייוויד פארק מק'נהר לאינג ואמילה גלן לאינג. הוא למד רפואה באוניברסיטת גלאזגו. במהלך לימודיו יסד מועדון פילוסופי אשר נשיאו היה ברטראנד ראסל. לאינג נכשל במבחנים הסופיים של לימודיו ב-1950. אך לאחר כחצי שנה בה עבד ביחידה פסיכיאטרית בבית חולים עבר את הבחינות.

לאינג שירת מספר שנים כפסיכיאטר בצבא הבריטי. ב-1953 עזב את הצבא ועבר לבית חולים פסיכיאטרי בגלאזגו. בשנת 1956 עבר לעבוד בקליניקה בלונדון שם עבד עם דונלד ויניקוט וג'ון בולבי. בשנת 1965 התחיל פרויקט קהילתי הידוע כ"קינסלי הול" במסגרתו חיו תרפיסטים ומטופלים יחדיו בסביבה שוויונית. קינגסלי הול היווה את מקור ההשראה עבור חלופות לאשפוז פסיכיאטרי רבות כגון סוטריה. בשנותיו האחרונות פנה לאינג לכיוונים שנויים במחלוקת, ויש עמיתים אשר אף החשיבו את לאינג לפסיכוטי. כך למשל הציע סדנאות "לידה מחדש" במסגרתן ניתנה למשתתפים אפשרות לשחזר את חוויות הלידה.

לאינג עסק רבות באטיולוגיה, בפנומנולוגיה ובהקשרים החברתיים והתרבותיים של הפרעות פסיכיאטריות שונות תוך התמקדות בפסיכוזה. דעותיו הושפעו באופן חזק מאוד מהפילוסופיה האקזיסטנציאליסטית ואתגרו את השיח הפסיכיאטרי המקובל באותן שנים. לאינג ראה בהוויה של "חולה הנפש" לא אוסף של סימפטומים בהם יש לטפל, אלא תגובה הגיונית לנסיבות חייו. עקב כך דרכי הטיפול שהציע לא התמקדו בסמפטום זה או אחר אלא הציעו התבוננות הוליסטית במטופל וניסיון ליצירת קשר אותנטי עמו. לא אחת תויג לאינג כדמות חשובה בשיח האנטי-פסיכיאטריה, אף שהוא עצמו דחה את התווית הזאת.

== ספריו שפורסמו בעברית ==
* Divided Self: An Existential Study in Sanity and Madness. בעברית: האני החצוי, בהוצאת הקיבוץ המאוחד
* The Voice of Experience בעברית: קולה של חוויה. הוצאת דביר
* Sanity, Madness, and the Family: Families of Schizophrenics בעברית: שפיות שיגעון והמשפחה. הוצאת גומא, ציריקובר
* הפוליטיקה של המשפחה
* הפוליטיקה של ההתנסות
* האני ואחרים
* "שיחות עם ילדי" הוצאת אחיאסף 1980 תרגום: שולמית ועמשי לוין. זהו לקט של שיחות רבות בין ר.ד. לאינג לילדיו וילדים אחרים, שיחות שנרשמו במשך שבע שנים.
*סבכים (Knots) – הוצאת כמתת. תרגום חיה יוקר ויורם פרי

==קישורים חיצוניים==

* [http://www.marxists.org/reference/subject/philosophy/works/en/laing.htm הפוליטיקה של ההתנסות, ספרו של לאינג (באנגלית)]
* [https://web.archive.org/web/20050410130237/http://www.e-mago.co.il/e-magazine/laing.html מאמר מקיף על לאינג + פרטים ביוגרפיים רבים]
*[https://opendialogue.co.il/library/laing-1/ מרונלד לאינג ועד דיאלוג פתוח / איתי קנד][https://opendialogue.itaykander.com/laing-1/ ר]
* 
* 
* 

==הערות שוליים==

קטגוריה:בוגרי אוניברסיטת גלאזגו
קטגוריה:פסיכיאטרים סקוטים

קטגוריה:בריטים שנולדו ב-1927
קטגוריה:בריטים שנפטרו ב-1989
פסיכיאטר

פסיכיאטר (או רופא נפש) הוא רופא מומחה בפסיכיאטריה (בעברית: רפואת נפש).

כל פסיכיאטר הוא רופא. בדומה לכל ההתמחויות ברפואה, ההסמכה בתחום התמחות זה דורשת תקופה שבמהלה עובד הרופא כרופא מתמחה בפסיכיאטריה (לרוב בבית חולים פסיכיאטרי) ובסופו מקבל תעודת מומחה בפסיכיאטריה ורישיון לעסוק בתחום במדינה נתונה; אורך ההתמחות בישראל הוא לפחות ארבע וחצי שנים. בשונה מפסיכולוג, לפסיכיאטר מותר להעניק גם טיפול תרופתי בבעיה (מפאת הסמכתו כרופא).

מטרתו של אבחון מצד פסיכיאטר הוא לסווג ולתאר בעיות נפשיות קשות או מחלות נפש, במטרה לסייע להחלמה מהן, במקרים רבים בעזרת תרופות פסיכיאטריות.

==מומחיות==
===בישראל===
בישראל ישנן שתי התמחויות בפסיכיאטריה, המקנות תעודת מומחיות ממשרד הבריאות: פסיכיאטר מומחה בילדים ונוער ופסיכיאטר מומחה במבוגרים. פסיכיאטר מומחה בילדים ונוער הוא מי שהשלים את התמחותו ועבר בהצלחה את מבחני ההסמכה של משרד הבריאות. פסיכיאטר זה יוכל לטפל ולאבחן ילדים עד גיל 18. פסיכיאטר מומחה במבוגרים, יכול לטפל ולאבחן כל אדם מעל גיל 18, בהתאם לסוג התמחותו. פסיכיאטרים רבים בוחרים להתמחות בשתי ההתמחויות יחד: פסיכיאטריה של מבוגרים ופסיכיאטריה של ילדים ונוער.

==מקום העבודה של הפסיכיאטר==
פסיכיאטרים עוסקים בעבודתם בקליניקות פרטיות, במרפאות ציבוריות או מרכזים קהילתיים לבריאות הנפש ובמסגרת בתי חולים: בבתי חולים פסיכיאטרים, ובמחלקה פסיכיאטרית של בית חולים כללי.

==דרגות פנים מקצועיות בקרב פסיכיאטרים==
===בישראל===
בישראל מונהגות מספר דרגות פנים-מקצועיות בפסיכיאטריה המתבטאות בסמכויות בטיפול ובהערכה פסיכיאטרית, אשר אין להן קשר הכרחי לרקורד האקדמי של הפסיכיאטר והן אלו:

* מתמחה בפסיכיאטריה: רופא העובד כמתמחה במחלקה פסיכיאטרית או במרפאה פסיכיאטרית. המתמחה בפסיכיאטריה רוכש ידע וניסיון במחלקות ובמרפאות פסיכיאטריות בהדרכת פסיכיאטרים ופסיכותראפויטים בכירים, ובהתאם לוותק שלו, עוסק באיבחון וטיפולים פסיכיאטריים, כולל תרופות וטיפולים פסיכו-סוציאליים. 
* פסיכיאטר מומחה - פסיכיאטר שסיים את ההתמחות בפסיכיאטריה ועבר בהצלחה את המבחנים הדרושים, שלב א ושלב ב. 
* פסיכיאטר מומחה בכיר - פסיכיאטר מומחה בעל ידע וניסיון קליני רב, לפעמים גם בתחום ההוראה והמחקר, שהגיע לתפקידי ניהול במחלקות ובמרפאות בתחום בריאות הנפש
* פסיכיאטר מחוזי: לכל מחוז ממנה משרד הבריאות פסיכיאטר מחוזי, שהוא פסיכיאטר מומחה בכיר ותיק בפסיכיאטריה ציבורית שבידיו נתונה הסמכות להורות על בדיקה פסיכיאטרית כפויה, אשפוז בכפייה או טיפול מרפאתי כפוי של אדם המתמודד עם הפרעה פסיכיאטרית, במקרים בהם לכאורה מתקיימים הקריטריונים הבאים: סכנה לעצמו או לאחרים, מצב פסיכוטי, נגרם סבל נפשי חמור לאדם אחר באופן שפוגע בקיום אורח חיים תקין, היכולת לדאוג לצרכים הבסיסיים פגומה בצורה קשה;
פגיעה חמורה ברכוש, סירוב להיבדק בידי פסיכיאטר. 
* ראש האגף לבריאות הנפש במשרד הבריאות.

==ראו גם==
* נוירולוג
* הפרעה נפשית
* רשימת פסיכיאטרים ידועים
* אנטי פסיכיאטריה

==קישורים חיצוניים==

*[https://he.wikisource.org/wiki/%D7%97%D7%95%D7%A7_%D7%98%D7%99%D7%A4%D7%95%D7%9C_%D7%91%D7%97%D7%95%D7%9C%D7%99_%D7%A0%D7%A4%D7%A9#%D7%A1%D7%A2%D7%99%D7%A3_7 חוק הטיפול בחולי נפש - בישראל - 1991]
* 
* 

==הערות שוליים==

*
קטגוריה:פסיכיאטריה
קטגוריה:מקצוע הרפואה
בארי צימרמן

באֵרי צימרמן (23 בדצמבר 1951 – 2 באוגוסט 2016) היה פובליציסט ומשורר ישראלי, מראשי תנועת ההתחדשות היהודית בתנועה הקיבוצית. בין השאר הרצה במכללת "עלמא", במכינה הקדם-צבאית "בני ציון" בתל אביב ובמדרשת השילוב נטור.

==ביוגרפיה==

נולד במושב נחלת יהודה שליד ראשון לציון. כשהיה בן שנתיים עבר עם אביו, דוד צימרמן, מורה ופרשן של מקורות ישראל, לקיבוץ משמר השרון, שם למד והתחנך עד 1969. יצא לשנת שירות בקריית שמונה (1970) והיה ממקימי גרעין "עודד".
לאחר תום שירותו בצה"ל שב למשמר השרון ויצא ללמוד ב"סמינר אורנים" בחוגים למחשבת ישראל ולספרות.

שיריו הראשונים פורסמו ב-1968 בכתב העת "שדמות" וב"משא". ב-1978 התמנה לעורך הרבעון "שדמות", כתב העת של התנועה הקיבוצית, וכיהן בתפקיד זה עד 1981.
באותה שנה יצא לאור ספר שיריו הראשון דיבור המתחיל, בהוצאת הקיבוץ המאוחד. הנושאים של שיריו הראשונים ליוו אותו כל חייו: התמודדות עם העבר היהודי וגיבורי הספרות היהודית ובמקביל התמודדות עם השירה המודרנית ועם חיי הפרט בקיבוץ ובעיר. 

ב-1982 עבר עם משפחתו לקיבוץ גבעת חיים איחוד ולימד היסטוריה, מקרא וספרות בחטיבה העליונה של בית הספר התיכון האזורי "חוף הכרמל" במעגן מיכאל (1982–1993). ב-1993 יצא עם משפחתו לשליחות של שלוש שנים בצפון אמריקה. עם שובו חזר להוראה ולימד בבית הספר התיכון האזורי "מעיין" בקיבוץ עין החורש, עד 2005. במקביל הצטרף לצוות המורים של מכללת "עלמא", בה לימד עד מותו.

היה פרשן מקרא ועסק רבות בפרשת השבוע. פרשנותו מתאפיינת בבקיאות מעמיקה במקרא ובפרשניו מצד אחד, וביכולות לשונית וספרותית מרשימות מצד אחר. את פרי עבודתו זו פרסם בספריו הרבים. היה פעיל במכון "שיטים", מכון החגים שבבית השיטה.

== ספריו ==
* דיבור המתחיל, 1981, בהוצאת הקיבוץ המאוחד.
* בובר לימוני תנ"ך סחט, 1994, בהוצאת תמוז ואגודת הסופרים.
* דורש טוב לתורה, דרשות-שיר על מבחר פסוקים מפרשות השבוע, 2002, בהוצאת מחברת שדמות המדרשה באורנים.
* אלוהים גדול, כמה מאמרים מקובצים, מכון יצחק, 1999.
* חד גדיא וגדיא, עם בוג'ה (בנימין יוגב), מכון החגים, בית השיטה, 1999.
* השריקה והמקלדת, מסות ושירים, 1990.
* היום השביעי, יוצרים ישראלים כותבים על השבת שלהם, עם מירי גרז'י, משכל 2001.
* דורש טוב, דרשות שיר לפרשות השבוע, מכון יצחק, 2001.
* המ"ם הסופית של אלוהים, 2 שירים ושש מסות, קשר תרבות יהודית לכל, 2006
* בוא אלי פסוק נחמד, 60 דרשות, קשר תרבות יהודית לכל, 2011
* שירי סמוטרקי, 37 שירים, 2015

== קישורים חיצוניים ==

* [https://web.archive.org/web/20210115163231/http://beerizimmerman.com/ בארי צימרמן - האתר הרשמי לזכרו] בארכיון האינטרנט
* 	
* הרב שמואל ריינר, [http://www.maalegilboa.org/article/מי-יגיד-קדיש-א מי יגיד קדיש אחרי מיתתו של בארי?], אתר ישיבת מעלה גלבוע, 17 ביולי 2017

מכּתביו:
* [http://news.walla.co.il/?w=/78/608092/opinion פתחים רבים לה], באתר וואלה!
*
* 
* 

==הערות שוליים==

קטגוריה:משמר השרון: אישים
קטגוריה:גבעת חיים איחוד: אישים
קטגוריה:אישים הקבורים בגבעת חיים איחוד
קטגוריה:משוררים ישראלים
קטגוריה:משוררים כותבי עברית
קטגוריה:בוגרי אורנים - המכללה האקדמית לחינוך
קטגוריה:ישראלים שנולדו ב-1951
קטגוריה:ישראלים שנפטרו ב-2016
כוח לורנץ

כוח לורנץ הוא הכוח הפועל על מטען חשמלי עקב נוכחותם של שדה חשמלי ושדה מגנטי. כאשר משתמשים במערכת היחידות הבינלאומית הכוח ניתן על ידי
<div style="text-align: center;">
<math>\ \vec{F} = q \left( \vec{E} + \vec{v} \times \vec{B} \right)</math>,
</div>
כאשר:
* <math>\ q</math> הוא גודל המטען (בקולון).
* השדה <math>\ E</math> הוא השדה החשמלי (בוולט למטר).
* השדה <math>\ B</math> הוא השדה המגנטי (בטסלה).
* <math>\ v</math> היא המהירות של החלקיק (במטר לשנייה).
* הסימון <math>\ \times</math> מסמל מכפלה וקטורית.

כוח לורנץ הוא מיוחד משום שהוא תלוי במהירות של החלקיק, דבר שגרם לסתירות עם המכניקה הקלאסית. סתירות אלו נפתרות על ידי טרנספורמציות לורנץ שנוסחו לראשונה על ידי הפיזיקאי ההולנדי הנדריק לורנץ אך הוצדקו פיזיקלית רק על ידי תורת היחסות הפרטית של אלברט איינשטיין.

ביחידות cgs הנוסחה עבור כוח לורנץ היא:
: <math>\ \vec{F} = q \left( \vec{E} + \frac{\vec{v}}{c} \times \vec{B} \right)</math>,
כאן <math>\ c</math> היא מהירות האור.

יתרון גדול של צורה זו הוא הדגשת הקשר העמוק של הכוח המגנטי לתורת היחסות. מנוסחה זו גם אפשר לראות שביחידות CGS הממדים של השדה המגנטי הם כמו של השדה החשמלי (בניגוד למצב ביחידות SI).

===היחס בין כיווני וקטורי השדה המגנטי, מהירות החלקיק והכוח הפועל עליו===
כיוונו של הכוח המגנטי ניצב למישור המכיל את וקטורי מהירות החלקיק הטעון והשדה המגנטי.

עובדה זו מזמנת כלל שימושי לקביעת היחס בין כיווניהם ההדדיים של וקטורים אלה, המכונה כלל יד ימין. אופן השימוש בכלל זה מתואר להלן. כאשר כף יד פתוחה - אם הבוהן מתווה את כיוון מהירות החלקיק ויתר האצבעות את כיוון השדה המגנטי, אזי כיוון הכוח נקבע על ידי כיוון הניצב לכף היד, עבור מטענים חיוביים, ובניצב לגב כף היד החוצה, עבור מטענים שליליים. בגרסה מעט שונה: משתמשים בשלוש האצבעות הראשונות בכף יד ימין, כאשר הבוהן מתווה את כיוון המהירות, האצבע את כיוון השדה, והאמה את כיוון הכוח המגנטי.

=== תנועת חלקיק בהשפעת שדות מקבילים ===
תנועה נפוצה בהשפעת כח לורנץ היא כאשר השדה המגנטי והשדה החשמלי מקבילים, תנועה כזאת משמשת בציקלטרונים, שכן כאשר השדה המגנטי והחשמלי מקבילים בכיוונם החלקיק מבצע תנועה ספירלית שבאמצעותה אפשר להאיץ חלקיקים למהירויות גדולות באופן פשוט יחסית.

הוכחה: 

מהצבת הנתון כי השדות מקבילים: <math>
\vec F = q\left( {E\hat x + \vec v \times B\hat x} \right)=
\vec F = qE\hat x + q\left(
שטף

בפיזיקה, שטף הוא כמות החומר, האנרגיה, החלקיקים או כל גודל אחר, הפוגעים בשטח מסוים (או עוברים דרכו) ליחידת זמן.

באופן אינטואיטיבי ניתן לחשוב על שטף ככמות המים שעוברת דרך לולאה סגורה שמונחת במורד זרימתו של נחל. השטף יכול לעזור בחישוב כמות המים שעוברים דרך צוואר בקבוק, למשל, ולפי זה להסיק את הזמן שיעבור עד שהבקבוק יתמלא במי הנחל.

== שטף של שדה וקטורי ==
באופן אינטואיטיבי, השטף של שדה וקטורי הוא "כמות" השדה הווקטורי העוברת דרך משטח מסוים ליחידת זמן. נהוג להגדיר כך שטף עבור שדה חשמלי ושדה מגנטי וכן עבור שדות כוח נוספים.

איור הממחיש את מושג השטף. הטבעת השחורה מסמלת את שפת המשטח והחיצים האדומים מסמנים את השדה הווקטורי.

השטף של שדה וקטורי קבוע <math>\vec{v}</math> העובר דרך משטח מישורי ששטחו בעל שטח <math>A</math>, הוא:
: <math>\mbox{flux} = \Phi_{\vec{v}} = \vec{v} \cdot \vec{A} = |\vec{v}||\vec{A}|\cos\theta</math>
* הווקטור <math>\vec{A}</math> הוא וקטור המשטח, שגודלו הוא כשטח המשטח, והוא ניצב למשטח (וקטור נורמל).
* הזווית <math>\theta</math> היא הזווית שבין וקטור השדה לווקטור המשטח.

כאשר וקטור השדה ווקטור המשטח מקבילים זה לזה, השטף הוא מקסימלי ומרב העוצמה בוקעת דרך המשטח. לעומת זאת, כאשר השדה הווקטורי מאונך לווקטור המשטח, השטף שווה לאפס ואז לא עוברת שום עוצמה דרך המסגרת.

מהגדרה זו מקבלים כי יחידות השטף הן היחידות של הווקטור <math>\vec{v}</math> כפול מטר בריבוע (m<sup>2</sup> – יחידות שטח).

עבור משטח כלשהו ושדה וקטורי שאיננו אחיד במרחב, מגדירים שטף דיפרנציאלי בכל אלמנט שטח של המשטח ואז מבצעים אינטגרציה על פני המשטח:
</math>
|ריווח תא = 6
|מסגרת = 1}}

משפט חשוב מאוד לגבי שטף הוא משפט גאוס (הקרוי גם "משפט הדיברגנץ") הקובע שאינטגרל של השטף על משטח סגור שווה לאינטגרל הנפחי על דיברגנץ השדה בתוך הנפח הכלוא על ידי המשטח. כלומר:
: 

יחידת המידה הסטנדרטית למדידת שטף מגנטי היא ובר והיא מסומנת על ידי Wb.

== שטף של קרינה ==
שטף הוא גם תרגום מקובל למונח Intensity, המתאר את ריבוע המשרעת של קרינה או גל, או את מספר החלקיקים המגיעים ליחידת שטח ליחידת זמן. יחידותיו לרוב הן אלה של צפיפות הספק משטחית.

עבור מקור הפולט קרינה או חלקיקים באופן איזוטרופי בקצב של <math>\ I_0</math> אנרגיה או חלקיקים לשנייה, כמות האנרגיה או מספר החלקיקים שיקלוט צופה נקודתי במרחק <math>\ r</math> ממנו יהיה:
: <math>\ I_1 = \frac{I_0}{4 \pi r^2}</math>
שכן מאחר שהקרינה איזוטרופית ומתקיים חוק שימור האנרגיה ומספר החלקיקים, הקרינה מתפזרת באופן שווה על כל שטח פני הכדור.

==שטף של נוזל==
בהידרוסטטיקה, השטף הוא הנפח שעובר נוזל בתנועתו ליחידת זמן, והוא שווה למכפלת מהירות הנוזל בשטח החתך של התווך שבו הוא זורם. ניתן לראות שזהו מקרה פרטי של המושג "שטף" שהוגדר בסעיף הראשון. כמו כן, מחוק שימור המסה בנוזל אי-דחיס אפשר להסיק את משוואת הרציפות:
: <math>\iint \mathbf{j} \cdot \mathrm{d} \mathbf{A} }= - \frac{\mathrm{d}}{\mathrm{d}t} \iiint{ \rho \,\mathrm{d}V</math> (הצורה האינטגרלית)
או
:<math>\vec{\nabla} \cdot \mathbf{j} = - \frac{\mathrm{d}}{\mathrm{d}t} \rho </math> (הצורה הדיפרנציאלית)
כאן <math>\mathbf{j} = \rho \mathbf{v}</math> הוא הזרם (או צפיפות השטף, כלומר צפיפות משטחית של מסה ליחידת זמן) היוצא מנפח <math>V</math> ואילו <math>\rho</math> היא צפיפות הנוזל.

== ראו גם ==
* אנליזה וקטורית
* משוואת רציפות

קטגוריה:ערכים שבהם תבנית בריטניקה אינה מתאימה
קטגוריה:גדלים פיזיקליים

fi:Sähkövuo
1453

יש היסטוריונים הרואים בשנה זו את תחילת העת החדשה, כיוון שהמעוז האחרון של האימפריה הנוצרית המזרחית נכבש על ידי האסלאם ובכך לא נותרו לנוצרים ישויות מדיניות יותר באסיה. הסיבה השנייה היא סיום מלחמת מאה השנים בין אנגליה לצרפת, תוצאות המלחמה הקטינו את שטחה של אנגליה מחד, אך סיום המלחמה איפשר את פיתוחה המהיר של ארץ זו.

== אירועים ==

== נולדו ==

== נפטרו ==

== לוח שנה ==









==קישורים חיצוניים==
קוניוגציה

דוגמה לקוניוגציה
קוֹניוּגציה (Conjugation, בעברית חֲבִירָה או הִזְדַּוְּגוּת) היא תהליך של העברה גנטית אופקית שבו חד-תא מעביר פלסמיד, ולעיתים גם חלק מהכרומוזום, לחד-תא אחר. החומר התורשתי מועבר מ "חיידק תורם +" ל"חיידק מקבל -" על ידי מגע ישיר שנוצר באמצעות גשר ציטופלסמתי.

תהליך הקוניוגציה מתרחש בחיידקים שבהם נמצא פלסמיד מיוחד הנקרא פלסמיד F (או גורם F או פקטור F, מן המילה Fertility באנגלית, "פוריות"), שמספר גנים הנמצאים עליו מאפשרים יצירת שערית זוויג (Sex pillus) – אברון שדרכו עובר החומר הגנטי של החיידק התורם לחיידק המקבל (שבו אין את גורם הפוריות). החומר הגנטי המועבר הוא לעיתים קרובות הפלסמיד, לפעמים קטעים מכרומוזום החיידק התורם. לעיתים רחוקות עובר הכרומוזום כולו. החיידק המקבל רוכש בדרך זו את תכונות החיידק התורם שהועברו אליו. פלסמידי F יכולים להשתלב בכרומוזום החיידקי וליצור זן Hfr (רקומביננטים בשכיחות גבוהה; High frequency recombinants), ויכולים להפוך חיידק F<sup>-</sup> לחיידק Hfr כאשר הקצה המוביל של גנום ה-Hfr מועבר בקוניוגציה יחד עם כל הכרומוזום החיידקי.

קוניוגציה תוך מינית יכולה להתקיים בין זנים רבים של החיידקים, כגון: salmonella, Escherichia coli ו-Streptococcus, כל עוד נמצא באחד מהם פלסמיד F. 
קיימת גם קוניוגציה בין מינים שונים של חיידקים אך המנגנון המדויק העומד מאחריה אינו מוכר עדיין.

==קישורים חיצוניים==

==הערות שוליים==

קטגוריה:בקטריולוגיה
מרידה (ספרד)

מרידה (בספרדית: Mérida) היא עיר הבירה של הקהילה האוטונומית אקסטרמדורה שבספרד. העיר שוכנת על גדות נהר הגוודיאנה. אוכלוסיית העיר מונה 59,461 תושבים (אומדן 2023), גידול לעומת 37,000 באומדן 1966. מרידה משמשת צומת מסילת רכבת חשובה, אך עיקר חשיבותה היא היסטורית. מרידה שומרה יותר מכל עיר אחרת בספרד, ולכן האתר הארכאולוגי של מרידה הפך לאתר מורשת עולמית.

== היסטוריה ==
מרידה נוסדה בשנת 25 לפנה"ס על ידי הקיסר אוגוסטוס כמושבת חיילים משוחררים תחת השם אמריטה אוגוסטה (Emerita Augusta). המושבה נבנתה במטרה להגן על העוברים בגשר פונטה רומנו (Puente Romano) החוצה את נהר הגוודיאנה. העיר יושבה על ידי חיילים משוחררים של שני לגיונות, הלגיון החמישי אלאודה והלגיון העשירי גמינה.

במהירות רבה הפכה מרידה לאחת מעשר הערים הגדולות באימפריה, ונקראה "רומי של ספרד". מלבד זאת, היא נהפכה להיות גם עיר הבירה של הפרובינקיה לוסיטניה, ואחת הערים החשובות ביותר של האימפריה הרומית. 

בתקופת הויזיגותים הייתה מרידה למושב הארכיהגמון. עם כיבוש העיר על ידי המוסלמים ב-713 החלה ירידה במעמדה של מרידה. מרידה נפגעה במלחמות הרקונקיסטה, ונכבשה על ידי אלפונסו התשיעי, מלך לאון בשנת 1230, אך הוא לא המשיך בשליטתו עליה ומסר אותה למסדר סנטיאגו. מרידה לא רק ירדה מגדולתה, אלא גם ניכרה בה ירידה משמעותית במספר התושבים שחיו שם, ולכן, כאמור, חשיבותה כיום היא בעיקר היסטורית.

היהודים החלו להתגורר במרידה רק מן התקופה הרומית המאוחרת ולאחר מכן בתקופת הוויזיגותים.
היישוב היהודי במרידה התקיים גם בתקופה המוסלמית, ואף לאחר מכן, כאשר הנוצרים כבשו את המקום. באותו הזמן הקהילה היהודית חיה בקרבת הכנסייה המקומית, ששימשה להם כבית כנסת לפני שגורשו מספרד (ואז בעצם הפך בית הכנסת לכנסייה). למרות הכול, גם לאחר הגירוש ישבו שם יהודים, אמנם אנוסים, שהיוו קהילה, והעיר שימשה גם כתחנת מעבר לאנוסים מהארצות השכנות.

== דמוגרפיה ==

== אתרים במרידה ==

הגשר פונטה רומנו, החוצה את נהר הגוודיאנה, עדיין קיים, והוא מנוצל עכשיו בעיקר להולכי רגל שבאים לראות את האתר ההיסטורי הזה. למעשה, קיים גשר נוסף בקרבת מקום - גשר פונטה לוסיטניה (Puente Lusitania). ניתן לראות שם מבצר, ששימש את הרומאים ומאוחר יותר גם את המורים. מקדשים, כמו בכל עיר קדומה אחרת, אינם חסרים במרידה; ניתן לראות שם גם מקדש לאלת הציד (במיתולוגיה היוונית) דיאנה. שרידים רומיים במקום הם: פורום (כולל גם קשת), אמת מים (המכונה: Acueducto de los Milagros), בריכת מים, ותיאטרון רומי להצגות קיץ שגרתיות, בעיקר לפי המחזות החדשים של אותם הזמנים. שרידים נוספים, כוללים קירקוס.

בשנת 1993 הכריז ארגון אונסק"ו על השרידים הארכאולוגיים במרידה כעל אתר מורשת עולמית.

== ערים תאומות ==

* 
* 

== קישורים חיצוניים ==

* 
* 

קטגוריה:אקסטרמדורה: ערים
קטגוריה:ספרד הרומית
קטגוריה:קהילות אוטונומיות של ספרד: ערי בירה
קטגוריה:יישובים שהוקמו ב-1834
לאופולד קרונקר

לאופולד קרוֹנֶקר (בגרמנית: Leopold Kronecker; 7 בדצמבר 1823 – 29 בדצמבר 1891) היה מתמטיקאי יהודי-גרמני.

== חייו ==
קרונקר היה תלמידו וידידו הוותיק של ארנסט קומר.

קרונקר הגיש בשנת 1845 את התזה שלו באוניברסיטת ברלין, ובה חידש בתחום שדה המספרים האלגבריים בתורת המספרים.
לאחר הגשת התזה וקבלת תוארו, פרש קרונקר מעולם המתמטיקה למשך שמונה שנים, במהלכן ניהל את רכושו ועסקיו של דודו. בשנת 1853 פרסם מזכר שהרחיב את עבודתו של אווריסט גלואה על פתרון משוואות אלגבריות. בשנת 1883 מונה קרונקר לפרופסור בברלין. עם תלמידיו בברלין נמנה ליאו מוצקין, אשר התמסרותו לפעילות ציונית סיכלה את השלמת לימודיו. 

קרונקר טען כי כל האריתמטיקה והאנליזה צריכות להתבסס על המספרים השלמים, כמשתקף היטב בדבריו: "אלוהים יצר את המספרים הטבעיים, כל היתר הוא מעשה האדם". קרונקר נודע כמתנגד בולט לתורת הקבוצות של גאורג קנטור.

קרונקר גם תרם לפיתוח מושג הרצף, בהראותו בנייה של מספרים אי-רציונליים. בעבודה שפרסם בשנת 1858 על המשוואה הפולינומית ממעלה חמישית, הוא הראה שלמרות שלא ניתן לפתור משוואות כאלה באמצעות ארבע פעולות החשבון והוצאת שורש, אפשר לפתור אותן באמצעות פונקציות אליפטיות מודולריות (תוצאות דומות הוצגו במקביל על ידי שארל הרמיט ופרנצ'סקו בריוסקי).

הפונקציה המתמטית "הדלתא של קרונקר" (פונקציה של שני משתנים, בדרך כלל מספרים שלמים, פונקציה השווה ל-1 אם שני משתניה זהים, ולאפס אחרת), קרויה על שמו.

==לקריאה נוספת==
* אמיל פוירשטיין, יהודים מפורסמים במדע, 1956. עמ' 256–261.

==קישורים חיצוניים==

* 

קטגוריה:לוגיקנים גרמנים
קטגוריה:מתמטיקאים יהודים גרמנים
קטגוריה:לוגיקנים יהודים
קטגוריה:סגל אוניברסיטת הומבולדט של ברלין
קטגוריה:חוקרי תורת המספרים יהודים
קטגוריה:יהודים חברי האקדמיה למדעים ולאמנויות של גטינגן
קטגוריה:גרמנים שנולדו ב-1823
קטגוריה:גרמנים שנפטרו ב-1891
מדעי הרוקחות

מדעי הרוקחות הוא תחום ידע רפואי הכולל מספר ענפים עיקריים:
* רוקחות או פרמצבטיקה - (Pharmaceutics מהמילה היוונית φάρμακον) עוסקת במחקר ופיתוח צורות המתן של תרופות. בין צורות המתן הנפוצות: כדורים, קפסולות, פתיליות, סירופים, תרחיפים, זריקות ומדבקות עוריות. התחומים שנמצאים כיום בחזית מחקר הרוקחות הם: תרופות בשחרור מושהה, דרכי מתן חדשות של מולקולות ביולוגיות גדולות (מלבד זריקות), תרופות בשתלים רפואיים, תרופות מונחות איבר או רקמה, מתן יעיל של חומר גנטי.
** רוקחות קלינית - ענף ברוקחות שבו רוקחים נותנים שירות שמטרתו להבטיח שהטיפול התרופתי שמקבל החולה הוא היעיל ביותר, הבטוח ביותר והנחוץ ביותר. רוקחים קליניים פועלים לשיפור בריאות החולה, איכות החיים שלו ומניעת מחלות ובעיות שנובעות מתרופות. בישראל ניתן למצוא רוקחים קליניים בחלק מבתי החולים, בקופות החולים, בחלק מהמרפאות הגריאטריות וכרוקחים עצמאיים. רוקחים קליניים הם בעלי תואר מתקדם (מוסמך אוניברסיטה או בעלי תואר Pharm D). הם פועלים בשתוף פעולה הדוק עם הרופאים ועם ספקי בריאות אחרים.
* כימיה תרופתית - חוקרת את סינתזת התרופות.
* פרמקולוגיה - עוסקת בחקר השפעת חומרים פעילים ביולוגית על יצורים חיים.
** פרמקוקינטיקה - ענף במדע הפרמקולוגיה העוסק בהשפעת תרופות על הגוף, ובתנועת התרופה בתוך הגוף.

במקרים רבים לא נעשית הבחנה בין רוקחות ובין מדעי הרוקחות, והמושג הראשון משמש לעיתים קרובות לתיאור מדעי הרוקחות כולם.

העוסק במקצוע הרוקחות הוא רוקח - אדם בעל תואר בוגר ברוקחות - B.Sc.Pharm, או תואר מקביל. ורישיון רוקח של רשויות הבריאות במדינתו. רוקח הוא בעל ידע בנושאי מינון, אינטראקציות והשפעותיהן של תרופות.

העוסק במדעי הרוקחות הוא חוקר, בעל ידע ברוקחות, אך אינו בהכרח מתפרנס כרוקח בבית מרקחת. מדעי הרוקחות (ורוקחות בכלל זה) נלמדים באוניברסיטאות, בישראל ניתן ללמוד מדעי הרוקחות באוניברסיטת בן-גוריון (בית הספר הוקם על ידי צבי בן-צבי בשנת 2001) ובאוניברסיטה העברית.

== ראו גם ==
* בית מרקחת
* רוקח

==קישורים חיצוניים==

* [http://www.health.gov.il/drugs אגף הרוקחות במשרד הבריאות]
* [http://www.psi.org.il/ מידע באתר] של ארגון הרוקחות בישראל
* [http://www.old.health.gov.il/pages/default.asp?maincat=11&catId=308 רוקחות קלינית באתר משרד הבריאות]
* לי צ'יפמן, [http://in.bgu.ac.il/humsos/jamaa/DocLib/גליון%2017/chipman(37-60).pdf דמותו של הרוקח בעיני לקוחותיו בתקופה הממלוכית], ג'מאעה, 2009
* 
* 

*
קטגוריה:תחומים ברפואה
קטגוריה:מדעי הרפואה
וארג

וארג (Warg) הוא יצור מיתולוגי הדומה לזאב. 
וארג עם רוכב.
בספרו של הפילולוג ומחבר הפנטזיה ג.ר.ר. טולקין, "ווארג" הוא סוג גדול ורע במיוחד של זאב שאורקים יכולים לרכב עליו. הוא שאב את השם והמאפיינים של הווארגים משילוב משמעויות ומיתוסים נורדים עתיקים ואנגלים ישנים. במיתולוגיה הנורדית, וארגר (הותאם לאנגלית כ-warg) הוא פנריר שהשמיד את האל אודין בקרב ראגנארוק, ואת הזאבים סקאל והאטי שרודפים ללא הרף אחר השמש והירח. באנגלית עתיקה המשמעות של wearh הוא מנודה שעלול להיחנק למוות.

==תיאור==

הווארג הוא יצור טורף, הווארג דומה לזאבים אך גדול יותר, חכם יותר, ואינטליגנטי יותר. הווארג הם חיות היודעות להתנהל ולדבר זה עם זה, והם מסתובבים בלהקות ליד הרי הערפל. בספריו של ג'.ר.ר. טולקין, הווארגים הם זאבים רשעים, בעלי בריתם של האורקים, ומשמשים להם כמין חיות רכיבה.

במיתולוגיה הנורדית, הכוונה בעיקר לזאבים השטניים פנריר, סקול והאטי.

==ראו גם==
* ההוביט - ספר מאת ג'.ר.ר טולקין המציג לראשונה את דמות הווארגים.
* שר הטבעות - ספר המשך לספר "ההוביט".
*אורק - בעלי בריתם של הווארגים

קטגוריה:גזעי הארץ התיכונה
קטגוריה:יצורים מיתולוגיים
הזמן האטומי הבין-לאומי

הזמן האטומי הבין-לאומי (בצרפתית: Temps Atomique International; בראשי תיבות: TAI) הוא תקן זמן אטומי בעל דיוק גבוה. התקן מגדיר אלגוריתם חישוב ממוצע הזמן הנמדד על ידי שעונים אטומיים (שעוני צזיום) הממוקמים ברחבי העולם. יחידת זמן זו נמצאת בשימוש משנת 1955.

ב-1967 הוגדרה השנייה כמשך הזמן שבו מתרחשות 9,192,631,770 תנודות של אטומי היסוד צסיום-133.

הזמן האטומי הבין-לאומי סונכרן עם הזמן הבין-לאומי (UT1) ב-1 בינואר 1958. אך מכיוון שהזמן הבין-לאומי מבוסס על זמן הסיבוב של כדור הארץ, הסנכרון הופר במרוצת השנים.

הזמן הבין-לאומי המתואם (UTC) מסונכרן עם הזמן האטומי בסטייה קבועה של מספר שלם של שניות (37, החל מ-31 דצמבר 2016) על מנת לשמור על הקשר בינו לבין הזמן הבין-לאומי.

==ראו גם==
*GMT
*זמן אוניברסלי מתואם
*דקה מעוברת

==קישורים חיצוניים==
* 
* 
* 

קטגוריה:ערכים שבהם תבנית בריטניקה אינה מתאימה
זמן אטומי
קטגוריה:יחידות זמן
מרידה (ונצואלה)

מרידה (בספרדית: Mérida, רשמית: סנטיאגו דה לוס קביירוס דה מרידה, בספרדית: Santiago de los Caballeros de Mérida) היא בירת מדינת מרידה שבוונצואלה. העיר שמכונה "עיר הג'נטלמנים" נחשבת לאחד מיעדי התיירות המבוקשים בוונצואלה. במרידה מתגוררים כ-200,000 תושבים (נכון לשנת 2001). העיר שוכנת בין שתי שרשראות הרי האנדים של ונצואלה.

היא נוסדה פעמיים, תחילה באופן לא חוקי בשנת 1558, ואחר כך במקום אחר כסנטיאגו דה לוס קביירוס דה מרידה בשנת 1560. מרידה היא ביתה של האוניברסיטה השנייה הוותיקה בוונצואלה, אוניברסיטת האנדים, שנוסדה בשנת 1785. יש בעיר, שנבנתה בין נהרות החוצים אותה, 35 פארקים.

== ערים תאומות ==

* 

==ראו גם==
* התזמורת הסימפונית הממלכתית של מרידה
* הבולים של מרידה (ונצואלה)

==קישורים חיצוניים==

* 
* 

==הערות שוליים==

קטגוריה:ונצואלה: ערים
קטגוריה:מדינות ונצואלה: ערי בירה
קטגוריה:יישובים שהוקמו במאה ה-16
מארי (נהר)

מָארֵי (מאנגלית: Murray) הוא הנהר הארוך ביותר באוסטרליה. אורכו כ-2,575 ק"מ. הוא זורם לכיוון מערב ויוצר את קו הגבול בין ניו סאות' ויילס לוויקטוריה. לאחר מכן הוא פונה צפון מערבית, וב-500 הקילומטרים האחרונים שלו הוא מדרים ונשפך דרך אגם אלכסנדרינה למפרץ אנקאונטר שבאוקיינוס ההודי.

לנהר מארי ספיקת מים נמוכה, יחסית לנהרות אחרים בעולם באורך ובעלי אגן ניקוז דומה לו.

לנהר מארי משמעות תרבותית ניכרת לתושבי אוסטרליה הקדמונים, האבוריג'ינים.

מערכת הנהרות מארי-דארלינג שאורכה כ-3,750 ק"מ היא הארוכה ביותר באוסטרליה ואחת הארוכות בעולם (מקום 15).

==ראו גם==
* אגן מארי-דרלינג

==קישורים חיצוניים==

* 

קטגוריה:אוסטרליה: נהרות
קטגוריה:אוסטרליה הדרומית: גאוגרפיה
קטגוריה:ויקטוריה (אוסטרליה): גאוגרפיה
קטגוריה:ניו סאות' ויילס: גאוגרפיה